Folketing
2008-11-14

Jamen det er jo simpelt hen ikke rigtigt. Altså, det er i orden med polemik i Folketingssalen, det er det, den bl.a. er her til, men jeg har jo netop påpeget over for hr. Holger K. Nielsen, at vi netop i juni måned blev inspireret af studiet fra Dansk Institut for Militære Studier, som jo mente, at vi hoppede fra tue til tue, hvad jeg ikke mener vi gør. Så kunne jeg se, at det selvfølgelig er mig, der har uret, for når det opleves sådan, har vi ikke præsenteret det godt nok. Det siger jo sig selv. Og derfor sagde jeg, at så må vi præsentere det, og det var da et tegn på, at jeg ønsker en offentlig debat, også en folketingsdebat, om de brede linjer i sikkerhedspolitikken, så man kan se sammenhængen. For hvis andre ikke kan se sammenhængen, og kun jeg kan se den, er det jo ikke godt nok. Og derfor skal man jo sørge for, at den sammenhæng kommer ind i den offentlige debat.